Universis presentes litteras inspecturis, magister Guido, curie Bituricensis officialis salutem in Domino. Noveritis, quod Bernardus Quadrigarius et Nicolaus, presbyter, ejus filius, in nostra presentia constituti, recognoverunt se tenere ab ecclesia Sancti Petri de Castro Novo, priori videlicet et monachis, sex solidos turonensium censualer, sitos, ut dicitur, in censu Pisae Vetulae, ita quod, quandiu vixerint, ipsum dictum censum tenebunt a dictis priore et monachis Sancti Petri pro tribus solidis turonensium annuatim in crastino sancti Hylarii persolvendis, et de hoc servientes erunt dictorum prioris et monachorum, et post decessum ipsorum omnis predictus census ad dictam ecclesiam libere et quiete revertetur, et dictus prior post decessum ipsorum Sancti Petri, Sancti Martini, Sancti Austregisilii capellanis quatuor denarios in crastino sancti Hylarii; dicti vero Bernardus et Nicolaus presbyter, ejus filius, dederunt fidem in manu nostra quod contra premissa de cetero per se vel per alium venire nullatenus attentarent. In cujus rei memoriam, presentem cartulam sigilli curie Bituricensis munimine fecimus roborari. Actum anno Domini 1228, mense aprili.